CELEX: 31992D0022
Language: el
Date: 1991-11-13 00:00:00
Title: 92/22/ΕΟΚ: Απόφαση της Επιτροπής της 13ης Νοεμβρίου 1991 σχετικά με τους υγειονομικούς όρους και την έκδοση κτηνιατρικού πιστοποιητικού κατά την εισαγωγή νωπών κρεάτων από την Μποτσουάνα

Avis juridique important

|

31992D0022

92/22/ΕΟΚ: Απόφαση της Επιτροπής της 13ης Νοεμβρίου 1991 σχετικά με τους υγειονομικούς όρους και την έκδοση κτηνιατρικού πιστοποιητικού κατά την εισαγωγή νωπών κρεάτων από την Μποτσουάνα  

Επίσημη Εφημερίδα αριθ. L 010 της 16/01/1992 σ. 0034 - 0039 Φινλανδική ειδική έκδοση: Κεφάλαιο 3 τόμος 40 σ. 0068  Σουηδική ειδική έκδοση: Κεφάλαιο 3 τόμος 40 σ. 0068 

ΑΠΟΦΑΣΗ ΤΗΣ ΕΠΙΤΡΟΠΗΣ  της 13ης Νοεμβρίου 1991  σχετικά με τους υγειονομικούς όρους και την έκδοση κτηνιατρικού πιστοποιητικού κατά την εισαγωγή νωπών κρεάτων από την Μποτσουάνα  (92/22/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί υγειονομικών προβλημάτων υγειονομικού ελέγχου κατά την εισαγωγή βοοειδών, χοιροειδών, προβατοειδών και αιγοειδών, νωπών κρεάτων ή προϊόντων με βάση το κρέας, προελεύσεως τρίτων χωρών  (1), όπως τροποποιήθηκε τελευταία από την οδηγία 91/497/ΕΟΚ (2), και ιδίως τα άρθρα 14, 15 και 16,  Εκτιμώντας:  ότι, μετά την πραγματοποίηση κοινοτικής κτηνιατρικής αποστολής, προκύπτει ότι η υγειονομική κατάσταση στην Μποτσουάνα είναι γενικά ικανοποιητική και πλήρως ελεγχόμενη από καλά διαρθρωμένες και οργανωμένες κτηνιατρικές υπηρεσίες, ιδίως όσον αφορά  ασθένειες που μεταδίδονται από το κρέας-  ότι, προκειμένου να αποφευχθεί κάποια διακοπή στο εμπόριο μεταξύ ορισμένων κρατών μελών και της Μποτσουάνα, η Επιτροπή ενέκρινε, με τη απόφαση 84/423/ΕΟΚ (3), μέτρα υγειονομικής προστασίας όσον αφορά τις εισαγωγές νωπών κρεάτων από τη χώρα αυτή-  ότι οι υγειονομικοί όροι και η έκδοση κτηνιατρικού πιστοποιητικού κατά τις εισαγωγές νωπού κρέατος από την Μποτσουάνα θα έπρεπε να καθορίζονται τώρα σε κοινοτικό επίπεδο και, ως εκ τούτου, η απόφαση 84/423/ΕΟΚ πρέπει να ανακληθεί δια της παρούσης-  ότι κρούσματα αφθώδους πυρετού έχουν παρουσιαστεί σε ορισμένα τμήματα της Μποτσουάνα- ότι, εντούτοις, άλλες περιοχές της χώρας αυτής ήταν απαλλαγμένες από την ασθένεια για διάστημα μεγαλύτερο από δώδεκα μήνες-  ότι διενεργείται εμβολιασμός κατά αφθώδους πυρετού SAT σε ορισμένες περιοχές της Μποτσουάνα- ότι, εντούτοις, ο εμβολιασμός αυτός δεν επιτρέπεται στις περιοχές της Μποτσουάνα γνωστές ως ζώνες κτηνιατρικού ελέγχου αριθ. 5, αριθ. 6, αριθ. 7, αριθ. 8, αριθ.  9, αριθ. 10, αριθ. 11, αριθ. 12, αριθ. 13, αριθ. 14 και αριθ. 18-  ότι εφαρμόζονται αυστηρά μέτρα, ιδιαίτερα απαγόρευση ή έλεγχος της μετακίνησης του ζωικού κεφαλαίου- ότι ορισμένες περιοχές όπου διενεργήθηκε εμβολιασμός διαχωρίζονται σαφώς από τις απαλλαγμένες από την ασθένεια περιοχές-  ότι εφαρμόζονται σε όλη τη χώρα μέτρα ελέγχου των μετακινήσεων του ζωικού κεφαλαίου και ανίχνευσης κρουσμάτων της ασθένειας-  ότι, επιπλέον, οι υπεύθυνες κτηνιατρικές αρχές της Μποτσουάνα έχουν επιβεβαιώσει ότι η Μποτσουάνα ήταν απαλλαγμένη από πανώλη των βοοειδών τουλάχιστον εδώ και δώδεκα μήνες και ότι δεν έχει διενεργηθεί εμβολιασμός κατά της ασθένειας αυτής στο διάστημα  αυτό-  ότι οι υπεύθυνες κτηνιατρικές αρχές της Μποτσουάνα έχουν αναλάβει να ειδοποιήσουν την Επιτροπή των Ευρωπαϊκών Κοινοτήτων και τα κράτη μέλη με τηλετυπία, τηλεαντίγραφο ή τηλεγράφημα, το αργότερο εντός 24 ωρών, ότι διαπιστώθηκε εκδήλωση μιας από τις  προαναφερθείσες ασθένειες ή ότι εγκρίθηκε ή άλλαξε ο εμβολιασμός κατ' αυτών-  ότι οι υγειονομικοί όροι και η έκδοση κτηνιατρικού πιστοποιητικού πρέπει να εγκριθούν σύμφωνα με την υγειονομική κατάσταση της ενδιαφερόμενης τρίτης χώρας-  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Τα κράτη μέλη θα επιτρέψουν την εισαγωγή των ακόλουθων κατηγοριών νωπών κρεάτων από την Μποτσουάνα:  α) αποστεωμένα νωπά κρέατα εκτός των παραπροϊόντων κατοικιδίων βοοειδών και αιγοπροβάτων, από τις ακόλουθες περιοχές:  ζώνη κτηνιατρικού ελέγχου αριθ. 5:  η περιοχή αυτή έχει τα ακόλουθα σύνορα:  - βορειοδυτικά με το φράκτη που εκτείνεται από τα υφάλμυρα έλη Makgadikgadi μέσω της περιοχής των ορυχείων Orapa μέχρι την ελεγχόμενη κυνηγετική περιοχή της Κεντρικής Kalahari,  - νοτίως με το φράκτη που εκτείνεται από την ελεγχόμενη κυνηγετική περιοχή της Κεντρικής Kalahari μέσω της περιοχής Quarantine (Απομόνωση) Makoba μέχρι την Quarantine Dukwe,  - βορειοανατολικά με το φράκτη που εκτείνεται από τα υφάλμυρα έλη Makgadikgadi έως το φράκτη από το Dukwe στην Quarantine Makoba-  ζώνη κτηνιατρικού ελέγχου αριθ. 6:  η περιοχή αυτή έχει τα ακόλουθα σύνορα:  - βορειοανατολικά με το φράκτη που εκτείνεται από την Vakaranga μέσω της Quarantine Mosojane μέχρι το φράκτη από το Maitengwe στην Quarantine Dukwe,  - δυτικά με το φράκτη από την Quarantine Maitengwe μέσω του Dukwe έως την Quarantine Makoba,  - νοτίως με το φράκτη από την Thalamabele μέχρι την Serule,  - ανατολικά με τη σιδηροδρομική γραμμή από τη Vakaranga μέχρι τη Serule μέσω της Francistown-  ζώνη κτηνιατρικού ελέγχου αριθ. 7:  η περιοχή αυτή έχει τα ακόλουθα σύνορα:  - βορείως με το φράκτη κατά μήκος των συνόρων μεταξύ της Μποτσουάνα και της Ζιμπάμπουε, ο οποίος εκτείνεται από το Tuli Circle μέχρι τη Vakaranga,  - δυτικά με τη σιδηροδρομική γραμμή από τη Vakaranga στη Serule,  - νοτίως με το φράκτη από τη Serule στη Zanzibar,  - νοτιοανατολικά με το φράκτη μεταξύ της Μποτσουάνα και της Νότιας Αφρικής μέχρι το σημείο της συμβολής των ποταμών Shashe και Limpopo και ανατολικά με το φράκτη από το σημείο αυτό έως το Circle Tuli-  ζώνη κτηνιατρικού ελέγχου αριθ. 8:  η περιοχή αυτή έχει τα ακόλουθα σύνορα:  - δυτικά με το φράκτη που εκτείνεται από την Thalamabele μέχρι τη Makoba,  - νοτίως με το φράκτη από τη Makoba μέχρι το Makoro,  - ανατολικά με τη σιδηροδρομική γραμμή από το Makoro έως το Seryle,  - βορείως με το φράκτη από τη Serule μέχρι την Thalamabele-  ζώνη κτηνιατρικού ελέγχου αριθ. 9:  η περιοχή αυτή έχει τα ακόλουθα σύνορα:  - βορείως με το φράκτη από τη Serule μέχρι τη Zanzibar,  - δυτικά με τη σιδηροδρομική γραμμή από το Makoro στη Serule,  - νοτίως με το φράκτη από το Makoro μέχρι το Sherwood,  - ανατολικά με τα σύνορα Μποτσουάνας - Νότιας Αφρικής, μεταξύ του Sherwood και της Zanzibar-  ζώνη κτηνιατρικού ελέγχου αριθ. 10:  η περιοχή αυτή έχει τα ακόλουθα σύνορα:  - βορείως με το φράκτη από το Sherwood μέσω των περιοχών Quarantines, Makoro και Duakome έως τη Makoba,  - δυτικά με το φράκτη που εκτείνεται από τη Macoba έως την ελεγχόμενη κυνηγετική περιοχή της Κεντρικής Kalahari,  - νοτίως με το φράκτη που εκτείνεται από το Buffels Drift μέσω της Quarantine Dibete και το Lephephe έως την ελεγχόμενη κυνηγετική περιοχή της Κεντρικής Kalahari,  - ανατολικά με τα σύνορα Μποτσουάνας - Νότιας Αφρικής από το Buffels Drift στο Sherwood-  ζώνη κτηνιατρικού ελέγχου αριθ. 11:  η περιοχή αυτή περιλαμβάνει:  - την περιοχή Kweneng,  - την περιοχή Southern,  - την περιοχή Kgatleng,  - την περιοχή South East-  ζώνη κτηνιατρικού ελέγχου αριθ. 12:  η περιοχή του Ghanzi-  ζώνη κτηνιατρικού ελέγχου αριθ. 13:  η περιοχή του Kgalagadi-  ζώνη κτηνιατρικού ελέγχου αριθ. 14:  επιτροπή κρεάτων της Μποτσουάνα - σφαγείο Labatse-  ζώνη κτηνιατρικού ελέγχου αριθ. 18:  επιτροπή κρεάτων της Μποτσουάνα - σφαγείο Francistown,  τα οποία παρέχουν τις εγγυήσεις που ορίζονται στο υγειονομικό πιστοποιητικό που τα συνοδεύει το οποίο αντιστοιχεί με το υπόδειγμα του παραρτήματος Α-  β) νωπά κρέατα των κατοικιδίων μονόπλων τα οποία παρέχουν τις εγγυήσεις που ορίζονται στο συνοδευτικό υγειονομικό πιστοποιητικό που αντιστοιχεί με το υπόδειγμα του παραρτήματος Β.  2. Τα κράτη μέλη μεριμνούν ώστε τα αναφερόμενα στην παράγραφο 1 στοιχείο α) νωπά κρέατα να μην εισέρχονται στο έδαφος του κράτους μέλους εισαγωγής πριν την παρέλευση 21 τουλάχιστον ημερών από την ημερομηνία σφαγής των ζώων.  3. Τα κράτη μέλη απαγορεύουν την εισαγωγή νωπών κρεάτων από την Μποτσουάνα που ανήκουν σε κατηγορίες άλλες από αυτές που αναφέρονται στην παράγραφο 1.  Άρθρο 2  Η απόφαση 84/423/ΕΟΚ ανακαλείται δια της παρούσης.  Άρθρο 3  Η παρούσα απόφαση εφαρμόζεται από την 1η Ιανουαρίου 1992.  Άρθρο 4  Η παρούσα απόφαση απευθύνεται στα κράτη μέλη. Βρυξέλλες, 13 Νοεμβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 302 της 31. 12. 1972, σ. 28. (2) ΕΕ αριθ. L 268 της 24. 9. 1991, σ. 69. (3) ΕΕ αριθ. L 237 της 5. 9. 1984, σ. 18.    ΠΑΡΑΡΤΗΜΑ Α  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  νωπών κρεάτων (1) αποστεωμένων σφαγίων κατοικιδίων βοοειδών, εκτός των παραπροϊόντων, που προορίζονται για αποστολή στην Ευρωπαϊκή Οικονομική Κοινότητα  Χώρα προορισμού:  Αριθμός πρωτοκόλλου πιστοποιητικού καταλληλότητας (2):  Χώρα εξαγωγής: Μποτσουάνα (οι ζώνες κτηνιατρικού ελέγχου αριθ. 5, αριθ. 6, αριθ. 7, αριθ. 8, αριθ. 9, αριθ. 10, αριθ. 11, αριθ. 12, αριθ. 13, αριθ. 14 και αριθ. 18).  Υπουργείο:  Υπηρεσία:  Σχετικά:  (προαιρετικό)  Ι. Ταυτότητα των κρεάτων  Κρέατα από:  (είδος)  Είδος τεμαχίων (3):  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση των κρεάτων  Διεύθυνση(εις) και αριθμός(οί) κτηνιατρικής εγκρίσεως του(των) εγκεκριμένου(ων) σφαγείου(ων) (2):  Διεύθυνση(εις) και αριθμός(οί) κτηνιατρικής εγκρίσεως του(των) εγκεκριμένου(ων) εργαστηρίου(ων) τεμαχισμού (2):  Διεύθυνση(εις) και αριθμός(οί) κτηνιατρικής εγκρίσεως του(των) εγκεκριμένου(ων) ψυκτικού(ών) αποθηκευτικού(ών) χώρου(ων) (2):  ΙΙΙ. Προορισμός των κρεάτων  Τα κρέατα αποστέλλονται από:  (τόπος αποστολής)  στ:  (χώρα και τόπος προορισμού)  με το ακόλουθο μεταφορικό μέσο (4):  Όνομα και διεύθυνση αποστολέα:  Όνομα και διεύθυνση παραλήπτη:  IV. Υγειονομική βεβαίωση  Ο υπογεγραμμένος επίσημος κτηνίατρος βεβαιώνω ότι:  1. τα ανωτέρω περιγραφόμενα αποστεωμένα νωπά κρέατα προέρχονται από ζώα:  α) τα οποία έχουν γεννηθεί και εκτραφεί στην Μποτσουάνα (στις ζώνες κτηνιατρικού ελέγχου αριθ. 5, αριθ. 6, αριθ. 7, αριθ. 8, αριθ. 9, αριθ. 10, αριθ. 11, αριθ. 12, αριθ. 13, αριθ. 14 και αριθ. 18) κατά τους δώδεκα μήνες προ της σφαγής τους ή από της  γεννήσεώς τους, στην περίπτωση ζώων ηλικίας κάτω των δώδεκα μηνών-  β) τα οποία φέρουν, σύμφωνα με τις νομοθετικές διατάξεις, σήμανση που δείχνει την περιοχή καταγωγής τους-  γ) τα οποία δεν έχουν εμβολιασθεί κατά του αφθώδους πυρετού κατά τους τελευταίους δώδεκα μήνες-  δ) τα οποία, κατά τη διάρκεια της προωθήσεώς τους προς το σφαγείο και της εκεί παραμονής τους έως ότου σφαγούν, δεν είχαν έλθει σε επαφή με ζώα που δεν πληρούν τους όρους που απαιτούνται στις ισχύουσες αποφάσεις της Επιτροπής όσον αφορά την εξαγωγή του  κρέατος τους προς ένα κράτος μέλος- αν αυτά μεταφέρθηκαν με μεταφορικό μέσο, καθαρίστηκαν και απολυμάνθηκαν πριν από τη φόρτωση-  ε) τα οποία, κατά την υγειονομική εξέταση προ της σφαγής στο σφαγείο κατά τη διάρκεια 24 ωρών πριν από τη σφαγή, έχουν υποβληθεί σε εξέταση του στόματος και των νυχιών κατά την οποία δεν διαπιστώθηκε κανένα σύμπτωμα αφθώδους πυρετού-  στ) τα οποία έχουν σφαγεί σε διαφορετικές ημέρες από αυτές κατά τις οποίες εσφάγησαν ζώα που δεν πληρούν τις απαιτήσεις για την εξαγωγή του κρέατός τους στην Ευρωπαϊκή Κοινότητα-  ζ) τα οποία στην περίπτωση νωπών κρεάτων αιγοπροβάτων, δεν προέρχονται από εκμετάλλευση ή τα οποία, για υγειονομικούς λόγους, υπόκεινται σε απαγόρευση επειδή κατά τις έξι τελευταίες εβδομάδες εκδηλώθηκε βρουκέλλωση-  η) τα οποία έχουν σφαγεί μεταξύ και (ημερομηνίες σφαγής)-  2. τα ανωτέρω περιγραφόμενα νωπά αποστεωμένα κρέατα:  α) προέρχονται από σφάγια τα οποία έχουν υποστεί ωρίμανση σε θερμοκρασία περιβάλλοντος ανώτερη από + 2o C, τουλάχιστον επί 24 ώρες μετά τη σφαγή και πριν από την αποστέωση-  β) έχουν απαλλαγή από το μεγαλύτερο δυνατό αριθμό προσιτών λεμφογαγγλίων-  γ) καθόλα τα στάδια της παραγωγής, αποστεώσεως, συσκευασίας και αποθηκεύσεως έχουν διατηρηθεί αυστηρά διαχωρισμένα από κρέατα που δεν πληρούν τους όρους για την εξαγωγή προς ένα κράτος μέλος, οι οποίοι καθορίζονται στις ισχύουσες αποφάσεις της  Ευρωπαϊκής Οικονομικής Κοινότητας (με εξαίρεση κρέατα συσκευασμένα σε κιβώτια ή χάρτινα κουτιά και διατηρημένα σε ειδικούς αποθηκευτικούς χώρους).    (τόπος)  (ημερομηνία)   σφραγίδα  (υπογραφή επίσημου κτηνιάτρου)  (επώνυμο με κεφαλαία, τίτλος και ιδιότητα του υπογράφοντος)    (1) "Νωπά κρέατα": όλα τα κατάλληλα για την ανθρώπινη κατανάλωση τμήματα των κατοικιδίων μονόπλων- εξαιρούνται τα παραπροϊόντα τα οποία δεν έχουν υποστεί επεξεργασία με σκοπό τη συντήρησή τους- εντούτοις, τα κρέατα τα οποία συντηρούνται διά του ψύχους  θεωρούνται ως νωπά.  (2) Προαιρετικό όταν η χώρα προορισμού εγκρίνει την εισαγωγή νωπών κρεάτων για χρήσεις άλλες από την ανθρώπινη κατανάλωση κατ' εφαρμογή του άρθρου 19 στοιχείο α) της οδηγίας 72/462/ΕΟΚ.  (3) Για τα βαγόνια και τα φορτηγά σημειώνεται ο αριθμός κυκλοφορίας, για τα αεροπλάνα ο αριθμός πτήσεως, για τα πλοία η ονομασία του πλοίου.   (1) "Νωπά κρέατα": όλα τα κατάλληλα για την ανθρώπινη κατανάλωση τμήματα των κατοικιδίων βοοειδών- εξαιρούνται τα παραπροϊόντα τα οποία δεν έχουν υποστεί επεξεργασία με σκοπό τη συντήρησή τους- εντούτοις, τα κρέατα τα οποία συντηρούνται διά  του ψύχους θεωρούνται ως νωπά. (2) Προαιρετικό όταν η χώρα προορισμού εγκρίνει την εισαγωγή νωπών κρεάτων για χρήσεις άλλες από την ανθρώπινη κατανάλωση, κατ' εφαρμογή του άρθρου 19 στοιχείο α) της οδηγίας 72/462/ΕΟΚ. (3) Εγκρίνονται για εισαγωγή μόνο  τα αποστεωμένα κρέατα κατοικιδίων βοοειδών και αιγοπροβάτων από τα οποία έχουν αφαιρεθεί όλα τα οστά και ο μεγαλύτερος αριθμός προσιτών λεμφογαγγλίων. (4) Για τα βαγόνια και τα φορτηγά σημειώνεται ο αριθμός κυκλοφορίας, για τα αεροπλάνα ο αριθμός  πτήσεως, για τα πλοία η ονομασία του πλοίου.    ΠΑΡΑΡΤΗΜΑ Β  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  νωπών κρεάτων (1) κατοικιδίων μονόπλων που προορίζονται για αποστολή στην Ευρωπαϊκή Οικονομική Κοινότητα  Χώρα προορισμού:  Αριθμός πρωτοκόλλου πιστοποιητικού καταλληλότητας (2):  Χώρα εξαγωγής: Μποτσουάνα  Υπουργείο:  Υπηρεσία:  Σχετικά:  (προαιρετικό)  Ι. Ταυτότητα των κρεάτων  Κρέατα από κατοικίδια μόνοπλα  Είδος τεμαχίων:  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση των κρεάτων  Διεύθυνση(εις) και αριθμός(οί) κτηνιατρικής εγκρίσεως του(των) εγκεκριμένου(ων) σφαγείου(ων) (2):  Διεύθυνση(εις) και αριθμός(οί) κτηνιατρικής εγκρίσεως του(των) εγκεκριμένου(ων) εργαστηρίου(ων) τεμαχισμού (2):  Διεύθυνση(εις) και αριθμός(οί) κτηνιατρικής εγκρίσεως του(των) εγκεκριμένου(ων) ψυκτικού(ών) αποθηκευτικού(ών) χώρου(ων) (2):  ΙΙΙ. Προορισμός των κρεάτων  Τα κρέατα αποστέλλονται από:  (τόπος αποστολής)  στ:  (χώρα και τόπος προορισμού)  με το ακόλουθο μεταφορικό μέσο (3):  Όνομα και διεύθυνση αποστολέα:  Όνομα και διεύθυνση παραλήπτη:  IV. Υγειονομική βεβαίωση  Ο υπογεγραμμένος επίσημος κτηνίατρος βεβαιώνω ότι τα ανωτέρω περιγραφόμενα νωπά κρέατα προέρχονται από ζώα που έχουν γεννηθεί και εκτραφεί στο έδαφος της Μποτσουάνα κατά τους τρεις τουλάχιστον μήνες προ της σφαγής τους ή από της γεννήσεώς τους, στην  περίπτωση ζώων ηλικίας κάτω των τριών μηνών.    (τόπος)  (ημερομηνία)   σφραγίδα  (υπογραφή επίσημου κτηνιάτρου)  (επώνυμο με κεφαλαία, τίτλος και ιδιότητα του υπογράφοντος)